Διερώνα

Η Διερώνα είναι κοινότητα της επαρχίας Λεμεσού στην Κύπρο.

Τοποθεσία
Η Διερώνα βρίσκεται 20 χιλιόμετρα βορειοανατολικά της Λεμεσού. Βρίσκεται στη γεωγραφική περιφέρεια της Πιτσιλιάς. Είναι κτισμένη σε υψόμετρο 730 μέτρων πάνω από την επιφάνεια της θάλασσας. Στα βόρεια συνορεύει με τον Αρακαπά, στα βορειοανατολικά με την Επταγώνια, στα ανατολικά με το Πραστειό Κελλακίου, στα νότια με την Ακρούντα, στα νοτιοδυτικά με τη Μαθικολώνη, στα δυτικά με την Αψιού και στα βορειοδυτικά με το Καλό Χωριό.

Φυσικό περιβάλλον 
Στη Διερώνα καλλιεργούνται εσπεριδοειδή, κυρίως μανταρίνια, ελιές, χαρουπιές και αμυγδαλιές.

Ιστορία 
Οι πρώτες αναφορές για τη Διερώνα άγονται στην εποχή της Φραγκοκρατίας. Το χωριό ήταν ένα από τα φέουδα των Ναϊτών Ιπποτών. Στη συνέχεια περιήλθε στην κατοχή των ιπποτών του τάγματος των Ιωαννιτών. Η ονομασία του χωριού την εποχή εκείνη ήταν Ιερώνα. Ο Λουί ντε Μας Λατρί (1862) σε χάρτη του αναγράφει τον οικισμό ως Πάνω Ιερώνα και μια τοποθεσία νοτιοδυτικά ως Κάτω Ιερώνα, που όμως δεν ήταν οικισμός.

Ιεροί ναοί 
Στο χωριό υπάρχουν δύο εκκλησίες αφιερωμένες στον Αρχάγγελο Μιχαήλ. Η μία βρίσκεται έξω από το χωριό και είναι εγκαταλελειμμένη.

Πληθυσμός 
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού είχε αρκετές αυξομειώσεις. Τις τελευταίες δεκαετίας ο πληθυσμός μειώνεται λόγω αστυφιλίας. Ο πίνακας που ακολουθεί παρουσιάζει τον πληθυσμό της Διερώνας όπως καταγράφηκε στις απογραφές πληθυσμού που έγιναν στην Κύπρο.

Παραπομπές

Πηγές

Βιβλιογραφία

Κοινότητες της Επαρχίας Λεμεσού
Χωριά της Πιτσιλιάς